Ab tak Arrow mein...
Anatoly nay kaha tha ke tumhara shehar ko qaabu karnay ka iraada hai.
Lag raha hai ke tum Overwatch ko kaam se nikaal rahay ho.
Mujhe Diaz ko rokna hai.
Aur is kaam keliye, mujhe mansooba bandi aasan tar banani paregi.
Ye baghaawat uthna tou haaliya iqdaam tha.
Agla qadam kya hai?
Star City ab kaarobaar karnay keliye taiyaar hai.
Zandia Yateem Khaana, Starling City
Batis Saal Pehlay
Apnay bistar se bahar niklo, rotu shakhs.
Us tasweer ko jitna dekhna chaahtay ho, dekh lo.
Tumharay waalid kabhi bhi waapis nahi aayengay, Diaz.
Main naashta le kar aarha hun.
Aur jab main aaun tou ye jagah jaanch partaal keliye saaf honi chaahiye.
Bistar par koyi silwattein naa ho. Samajh aai, warna...
tumhein aik aur nishaani milegi jo tumhein is baat ki yaad dilaye.
Tum nay phir se kiya tou main Sister Heller ko bata dunga.
Tumhein lagta hai ke woh tum jaisay rotu ka yaqeen karengay?
Kya huwa?
Tum mujhe maarna chaahtay ho?
Aagay barho. Tumharay saamnay hun main.
Waapis do! Meray paas sirf yehi bacha hai.
Koyi bhi khaandaan tumhein goud lena nahi chaahega.
Aur bhala kyun chaahengay?
Tumhari koyi auqaat nahi hai.
Tum aik bekaar insaan ho.
Lagta hai tumhein us nishaani ki abhi zarurat hai.
Tum ye jaanti ho na ke unho nay humein yahan bulaaya hai?
Bludhaven Maujooda Din
Taala tor kar andar jaana gustakhana baat hai na?
Main intezar kar kay thak chuki hun.
Tum hi sath mein beth kar aana chaahti thi.
Takeh tumharay kaam karnay kay andaaz ko dekh sakun. Tumharay eham kaam ko dekhun.
Aur ab tak tou bas hum teen ghanton tak aik gaari mein sawaar ho kar aaye hain
aur bahar kharay intezar kiya hai...
mazeed dou aur ghanton keliye.
Sabar karo.
Ye insaan ki khoobiyon mein sab se zaruri hai.
Kya matlab hai iska?
Agar jald baazi mein socha jaayega
tou lamha ba lamha taraqi milegi.
Agar tumhein kuch bara paana hai, jo ke bohat azeem ho
tou thori duur ki sochni parti hai.
Hum yahan bohat dair se intezar kar rahay hain.
Main tumhein ye nazariya samjhaata hun.
Main paanch saalon se aik cheez par kaam kar raha hun.
Dou ghanton keliye sabar karnay mein kya burai hai?
Munh par tamaacha khaana?
Quadrant mein taaruf honay ki tou ye chhotti qeemat hai.
Mujhe laga tha ke woh aik shehri daastaan hain.
Woh bohat haqeeqat pasand hain.
Woh shehar bhar kay mujrimaana idaaray par qaabu kiye hain.
Chaaron konay.
Haan, lafz "Quadrant" se samajh aata hai. Bohat chalaak baat hai.
Unko sabar kiye baghair itni taaqat nahi haasil huwi hai.
Agar woh itnay taaqatwar hain tou tum baghair backup ke kyun aaye ho?
Aisa tou nahi hai.
Meray sath tum ho na.
Tum jaldi aagaye ho.
Meray waalid nahi aasakay. Tumhein bura tou nahi laga na?
Chalo shuruwaat kartay hain.
-Humein kaafi baatein karni hain. -Haan bilkul.
Hello.
-Tum aasakay. -Haan.
-Main aasaka. -Ye tou zabardast baat hai.
Mujhe khushi hai tum aaskay.
Kya koyi masla hai?
Bas hum nay kaafi arsay se Helix Dynamics keliye koyi kaam nahi kiya hai.
-Haan, hum masroof thay. -Humaari laraaiyaan horahi thi.
Humari nahi, humari team ki hoti thi lekin ab woh meray liye koyi masla nahi hai.
Shuker hai ke tumhein ab masla nahi lekin Rene abhi tak hospital mein hai.
Woh ab jaa kar nikalnay waala hai.
Mujhe afsos hai. Humari teams ko le kar mujhe...
Mujhe bas bohat afsos hai.
Main waqai chaahti hun ke Helix ka kaam chal paray.
Lag raha hai ke tum aasaabi jor ko mustehkam karna chah rahi thi.
Haan, sab kuch uljha huwa huwa tha.
Main dar asal is baaray mein soch chuka tha.
Mujhe lagta hai ke marz aawar jaraaseem kay nateejay mein serotonin jor banta hai.
Star City mein ab kaarobar kiya ja sakta hai.
Wahan ki police, bandargaah, poora shehar...
Sab humari pohanch mein hai.
Ab agar tum wahan kuch kholna chaaho, wahan se samaan guzarwaana chaaho,
wahan se paison ki hera pheri karo ya phir koyi bhi kaam ho...
is sab keliye Star City behtareen jagah hai.
Farz karo ke humein dilchaspi hai...
Ye nahi keh rahay ke hai, lekin agar farz karo ke dilchaspi hai...
tou phir is sab ki kya qeemat hogi?
Ye sab muft mein kiya ja sakta hai.
Kuch bhi muft mein nahi kiya jata hai.
Mujhe haakimon ki maiz par jagah chaahiye hai.
Quadrant kay haakimon ki maiz par?
Ye meray lihaaz se munaasib hai.
Tum tou Quadrant ko aisay samajhtay ho ke jaisay ye daal-dalaya ho.
Jaisay humari maiz par kisi bhi shakhs ko shamooliyat ki ijaazat hai
takeh apni baat manwa sakay.
Lekin aisa hargiz nahi hai.
Hum aik kunbay ki tarah hain.
Hum bahar kay logon ki khush aamad karnay walon mein se nahi hain.
Al bata us waqt tak...
jab tak humein ye naa maalum ho...
ke tum humaray mayaar kay hisaab se kaam kar saktay ho.
Main nay abhi tumhein poora shehar pesh kiya hai.
Agar tumhein is mein kisi baat ka mawaqeh nahi dikhta hai
tou kyun na main tumharay waalid se baat karun?
Unho nay mujhe yahan bheja hai.
Hum thora mazeed munaafa dekhna chaah rahay hain.
Isko tum khud ki pehchaan banana samajh lo.
Tumharay dimagh mein kya chal raha hai?
Ye Robert Baylor hai jo ke humaray bandon mein se aik hai.
FBI nay isay chhupa kar rakha hai.
-Ye itna aala tareen kaam nahi hai. -Hai na?
Humein pata lagana hai ke Federal Marshals nay Baylor ko kahan chhupa rakha hai
takeh hum usay bahar nikalwa sakay.
Tum chaahtay ho ke ye namoona pesh karay?
Is baat ko is andaaz mein kehna theek tou nahi hai.
-Lekin phir bhi... -Ye meray liye mushkil nahi hoga.
Is mein koyi masla nahi hoga.
Soda mukamal karnay keliye koyi bhi shart puri karni parti hai na?
Ye hota hai baazigaron waala dimagh.
Kya is jagah mein bait-al-khala hai?
Haan, us taraf hai.
Main jagah par pohanch gaya hun. Pata bataanay ka shukriya.
Main tumhara ehsaan mand zarur hota lekin tum par meray ziada ehsaan hain.
Armand ki FBI mein pohanch hai.
Acha tou ab humein aur intezar karna hoga?
Humein is shakhs ki tasweer leni hai.
Ye uskay zinda honay ka saboot hoga.
Woh tumhein boltay hain ke karo, tou tum kartay ho.
Agla kya kaam karo gay? Talway chaatto gay?
Aray, haan. Tum tou aisa pehlay kar chukay ho.
Tumhein lagta hai ke main in logon ki baat kuch ziada hi maan raha hun?
Main aisa soch nahi rahi hun balkeh keh rahi hun ke hai.
Ye sab soda karnay ka hissa hai.
Kya tumhein is sab se masla nahi hai?
-Jis andaaz mein usnay tum se baat ki thi? -Cartier tou kuch bhi nahi hai.
Woh tou aik sahara hai.
Duur ki soch bana kar chalna hai.
-Yaad hai na? -Haan, mujhe yaad hai.
Tumharay liye ye sab kaisa chal raha hai?
Cigarette peenay ka waqfa mila hai.
Chalo pakro, talway chaatto, chalo betho.
Shabaash achay bachay.
Kya tumhein pata hai ke Quadrant sab se taaqatwar mujrimon ka idaara hai
is bar-e-aazam par?
Jab main nay Cayden James kay sath mila tou aik shehar paaya.
Jab main Quadrant ka hissa banunga...
tou meri aik poori saltanat hogi.
Chalo ab koshish kar kay dekho.
-Kamiyaab raha. -Zabardast!
Marz aawar jaraaseem ko mukamal tor par mustehkam bana diya hai.
Zabardast! Hum aik achi team banatay hain!
-Team se yaad aaya... -Nahi, kuch mat kehna.
Tum woh baat kyun karo gay? Ye abhi aik acha lamha hai.
Tum nay pehlay kaha tha team se muttaliq tumhein koyi masla nahi hai.
-Kya main nay aisa kaha tha? -Haan. Sawaal ye hai ke aisa kyun?
Oliver nay aik tarah se mujhe nikaal diya hai.
Woh keh tou raha hai ke aisa nahi hai lekin lagta aisa hi hai.
Aik tarah se nahi nikaala... Usnay mujhe nikaal diya hai.
Thehro, thehro. Mujhe maaf karna.
Kya huwa hai?
Mukhtasir kar kay bataati hun ke Oliver ki mulaaqat Vertigo se huwi
jo pharmaceutical hai aur aik shakhs nahi, aur phir us mein aisi soch ubhri
ke Diaz ko roknay keliye usay mansooba bandi ko aasan tar karna hoga.
-Iska kya matlab? -Woh ab akaila hai.
-Ab Team Arrow nahi bachi. -Kya usnay John ko bhi nikaal diya tha?
Nahi.
John chhor kay chala gaya tha...
taqreeban us se aik hafta pehlay.
Waah! Acha.
Kher, main is baat se mutmayen honay ki koshish tou kar nahi sakta.
Sakht koshish kar kay dekh lo.
Tou kya phir bas tum aur Oliver thay?
-Ab sirf Oliver hai. -Haan.
-Tum is sab se kaisa mehsus kar rahi ho? -Main theek hun.
Tum theek nahi ho.
Kya huwa?
Tumhara koyi bhi aadmi isay dhoond nahi saka tha.
Main nay dhoonda.
Main un se tumhara mujasima banwanay ka keh deta hun.
Woh tumharay aadmi ko bahar cigarette peenay le kar aaye thay.
Aik qaidi se ziada tou woh mehmaan lag raha tha.
Meri jaan, halka hath rakho.
Woh aik 30 saala puraani sharaab hai.
Mujhe agar phir se jaan keh kay pukaara
tou main shayad tumhari taangein tor bethungi.
Mujhe ye waali pasand aai hai.
Main nay apni kahi baat poori ki.
Waqt aagaya hai apni di gai zubaan poori karo.
Tumhari ye haseen dost aik pareshaan kun baat kar rahi hain.
Lagta hai ke Mr Baylor ka peyt halka hogaya hai.
Tou kya huwa?
Tou meray abbu ko us se mulaqat karni hai.
Takeh pata chal sakay ke usnay yahan kay mehaqmonn ko kya kaha hai.
-Kya tum chaahtay ho ke main usay...? -Pakar laun?
Mustaqbil kay kaarobaari saathiyon kay darmiyaan kuch ehsaanon ki kya auqat hai?
Aur phir uskay baad kiya?
Main tumharay talway chaattun aur tumhari har baat maanu??
Tum bilkul sahi keh rahay ho. Bhool jao main nay kuch pucha tha.
Baylor ka pata lagaanay keliye shukriya.
Hum yahan se sambhaal lengay.
Tumhein mujhse pehlay hi puch lena chaahiye tha.
Ke kya main apna waqt tou barbaad nahi kar raha na?
Jab log mera waqt barbaad karein tou uska rad-e-amal acha nahi hota hai.
Aray.
Mujhe nahi pata tha ke Baylor aagay ja kar Frisbees se taawun karega.
Main tumhein Baylor laa kar dunga.
Uskay baad main tumharay waalid se mulinga.
Tum humara ye aik masla suljha do
aur meray abbu khud tumharay sath bethnay ka kahengay.
Jab Baylor hirasat mein ho tou call karma. Main gaari bhijwa dunga.
Aray.
-Ye tumharay haath ko kya huwa hai? -Mujhe kisi par ghussa aaya tha.
Quadrant tum se bohat saaray kaam nikalwa rahay hain.
Umeed hai is sab ka silaa acha milay.
Kyun na main darwaza khatkharaun?
Hello, sab log.
-Kaun ho tum -Is se koyi farq nahi parta hai.
Kya tum mujhe maar do gay?
Agar tum nay aur koy sawaal kiya tou. Khaay ho jao.
Gaari bhej do.
Chalo.
Chalo hatto!
Cartiers apni khud ki hifazat kartay hain.
Sath aatay hi tum kunbay ka hissa bantay ho.
Mujhe umeed bhi yehi hai.
Mujhe itnay dinoun se pata tha ke mujhe chhurwaanay koyi aayega.
Main kabhi bhi maalumaat nahi bata sakta tha.
Haan zarur tum nay nahi bataai hogi. Wese main un kursiyon par betha hota.
Tum khush qismat ho ke meray liye kaam nahi kartay ho.
Baylor, meray dost. Aala hukaam achay se pesh aaye?
Aray main nay kuch nahi kaha hai. Khuda ki qasam.
Ye baat tum un se mil kar kehna.
Woh jaa chukay hain.
Ye tou aik dhachka laga hai.
Agar unho nay tumharay sar par goli maari hoti tou kya kartay?
Shayad ab tak mar chuka hota.
Is tarah goli khaana...
meray mansoobay ka hissa nahi tha.
Understatement of the year.
Aaj kal kisi par bharosa nahi kiya ja sakta hai.
Abbu?
Kya kaam hogaya?
Baylor ab saathiyon mein nahi raha.
Aur Diaz?
Usko umeed hi nahi thi. Bewaquf ko laga ke usko moqah milega.
Jaisay ke hum us gunday ko hum mein shamuliyat dengay.
Kal hum apna amla Star City bhej kar Diaz kay raabton ko apna banayengay.
Aur hum uskay shehar ko...
apna bana lengay.
Tumhara jo mansooba tha woh thora paicheeda hogaya hai.
Jo cheez aarzo karnay kay laaiq ho, woh baa-aasaani nahi milni chaahiye.
Ye meri falsafi nahi hai.
Mansoobay mardon ki tarah hotay hain. Paicheeda waalon se ijtinab karna chahiye.
Aray, ajeeb baat hai.
Tumhein main paicheeda nahi lagta.
Tumhein is baat ka achi tarah andaaza hai
ke jin logon ko tum aaj raat mutaasir karna chaah rahay thay,
woh log wohi hain jinho nay tumhein maarnay ki koshish ki hai.
Aur uskay liye meri taiyaari thi.
Mujhe abhi tak samajh nahi aaya ke hum phir se unki jagah par kya kar rahay hain
jabke humein waapis Star City jana chaahiye tha.
Shayad hum dounon mein yehi farq hai.
Jab tumhein maar parti hai tou tum himmat haar deti ho.
-Main phir uth khara hota hun. -Main bhi uth khari hoti hun.
Main bas sath mein bewaqufi nahi dikhaati hun.
Haseen honay ka faida hota hoga.
Apnay honton ko akraati hogi, palkon ko jhapkaati hogi
aur jo maango woh mil jaata hoga.
Mujhe tou sab kuch chheen kar haasil karna para.
Bar kay band honay ka waqt hai.
Sab log yahan se niklo!
Niklo!
Kuttay ka bacha.
Tum apnay banday ko maarnay keliye itnay jazbaati hogaye thay...
ke tum bhool gaye thay uskay barabar mein main khara tha
jab tum nay goliyan chalana shuru ki thi.
Lekin tumhein us baat ka afsos hai na?
-Is mein koyi zaati dushmani nahi thi.
Goliyon ki wajah se ye zaati maamla ban jata hai.
Kya main tum se kuch puch sakta hun?
Kya tumhein kabhi paet bharnay keliye larna para tha?
Aik dafa bhi nahi.
Kisi aik dafa bhi nahi.
Chaandi kay chamach se khaanay waalay, mujhe har niwaalay keliye larna para tha
jo main nay apnay bachpan mein khaaya.
Tumhein zara bhi andaaza nahi ke kaisa lagta hai
bhooka rehna.
Jab kisi cheez ki shiddat se chaah ho...
tou uskay liye qatal karna parta hai.
Main nay qatal kiye hain. Kaafi kiye hain.
Zinda rehnay keliye tou nahi kiye na.
Us waqt tou nahi ke tum zindagi aur maut...
kay beech mein latkay huwe ho.
Taajub ki baat hai ke tum aisay andaaz mein kehtay ho.
Tumhein apnay aadmiyon ko kehna chaahiye
ke thori aur khaamoshi se chhup kar aayein.
Dou aadmi meri daayein jaanib hain...
aur mazeed teen aadmi meray peechay kharay hain.
Kisi aisay gunday keliye itni himmat dikhaana bari baat hai
jab uska muqaabla ziada logon se ho.
Tum ye nahi sochtay ke meray paas ziada aadmi nahi
agar tumhein iski taaqat ka andaaza hota.
Waah, humein waapis se fridge ko bharnay ki zarurat hai.
Kya soda ki bottle sar sakti hai?
Mujhe is baat ka jawab bhi nahi dena chaahiye hai.
Felicity? Aray, suno.
Ye kaam kar raha hai na. Yaad hai? Hum nay taali bhi bajai thi.
Lekin iska matlab ye nahi ke isay behtar nahi bana saktay.
Zarur tou kyun na isay kal behtar karein? Jab tum neend puri kar logi,
khaana khaa chuki hogi aur ghair-expire shuda soda pyo gi.
Haan, mujhe bas kuch badlaao laanay hain is mein.
Kyunke woh tumharay shohar kay baaray mein baat karnay se ziada aasaan hai?
Aray woh khud kaam aasaan kar raha hai tou main bhi aisa kar rahi hun.
Tum nay is baat ko kaam se nikaalay jaana samjha hai.
Main nay sath mein jaldi mein lafz "shayad" bhi istemal kiya tha.
Mujhe Team Arrow ka hissa hona jitna pasand hai
chaahay woh kitni chhotti kyun na hogai ho...
Main us wajah se asal kaam se hatt gai thi aur woh kaam yahan Helix par hota hai.
-Aur kya tumhein uski fikar nahi hai? -Nahi, woh apna khayal khud rakh lega.
Aur main ye paanch saal se bhi zaaid se karti aai hun.
Haan, wahan bunker mein hotay huwe,
computer aur jismani camera aur GPS kay saaharay
takeh tum us par aur uski harkaton par nazar rakh sako
aur uski kheriyat dekh sako.
Curtis.
Mujhe laga tha ke kaam kar kay mera dehan batt jayega
lekin aisa nahi hai, mujhe uski khabar nahi hai.
Woh mujhe ab kuch nahi bataata.
Mujhe uski kheriyat maalum karni hai. Main yahan mar rahi hun.
Maaf karna.
Taaza khabar mili hai. Glades mein goliyan chali hain. Oliver tou nahi?
Green Arrow ko aakhri martaba aik jhagray kay beech mein dekha tha
aur kuch lamhon baad hi us muqaam par dhamaka hogaya tha.
SCPD kay bayaan ka intezar hai. Hum aapko baakhabar rakhengay.
Tum uskay sath khel rahi ho.
Aray, chhoro bhi.
Mustaqbil kay karobaari saathiyon kay sath thora mazah lenay mein kya burai hai?
Lekin hum nahi chaahengay ke usko lagay hum uska waqt barbaad kar rahay hain
kisi bewaquf ko pakarnay keliye usay bhej kar.
Haan, us se tou koyi bhi ghussa hojayega.
Ye jagah tumharay waalid nay tumhein dilaayi hai?
Aik itna bhi chamkeela khilona nahi jis se tumhara dehaan battay...
jab ke asal kaarobaar tou woh chala rahay hain.
Mujhe apnay ghar waalon se kuch nahi mila.
Kya tum jaantay ho ke main yateem hun?
Ye baat sach hai.
Main aik yateem khaanay mein pala barha.
Wahan zan goshah nasheen hoti thi aur...
Aur sab kuch hota tha.
Aik sakht nizaam tha.
Wahan mujhse umer mein bara aik larka tha.
Uska naam Jesse tha.
Jesse ko lagta tha ke woh mujhse behtar hai.
Aur main uski baat par yaqeen karta tha.
Aur mujhe us se dar lagta tha.
Main har raat roya karta tha.
Kaafi saalon tak...
usnay mujhe aik keera samajh kar rakha.
Ke jaisay meri koyi auqaat nahi hai.
Ke jaisay main us se kamtar tha.
Mujhe uska bistar taiyaar karna hota tha, main humara kamra saaf karta tha.
Uska rawaiya meray sath aisa tha ke jaisay main uska ghulaam hun.
Ab dekho mujhe.
Ab main kisi ka bhi ghulaam nahi hun.
Agar tum nay mujhe maara
tou meray waalid woh nahi dengay, jiski tumhein khwaahish hai.
Mustaqbil se mutaaliq baat karna...
ye sab pesh manzari hai.
Mujhe maazi mein ziada dilchaspi hai.
Tum nay isko maarnay ki koshish kyun ki, Eric?
-Kyunke main aisa kar sakta tha. -Ye munaasib wajah nahi hai.
Ruk jao!
Ye meray abbu ka mansooba tha.
Hum Star City par dhaawa bolne waalay thay.
Tumharay raabton ko qaabu mein letay.
Meray khoon paseenay ki mehnat kay hissay ko apnay naam kartay?
Ye tou itni khud garzi ki baat hai.
Aisa lagta hai ke tumhara ye azeez Quadrant
woh ghud garz logon ka giroh hai.
Unko kuch maalum hi nahi tha.
Hum nay unhein tumharay baaray mein nahi bataaya tha.
Kya?
Meray abbu aur main nay tumhari peshkash Quadrant ko nahi sunaai thi.
Tumhari koyi auqat nahi hai, tou...
-Ab itmenan mil gaya hai? -Nahi.
Tum abhi bhi zinda ho.
Kya tum zinda rehna chaahtay ho?
Mujhe batao ke Quadrant ki mulaaqat kab hogi?
Aaj raat ko.
Ye tou itni aasaan baat hogai na?
Tumhein mujhe sab tafseelaat bataani hongi.
Woh tumhein andar nahi aanay dengay.
Main khatkata kar daakhil honay ka soch bhi nahi raha.
Kisi tarah hum paicheedgi se hatt kar seedha deewangi mein chalay gaye hain.
Jo main nay Cayden James kay sath kiya tha...
woh tumhein deewanapan lagta hai?
Isay mardaangi kehtay hain.
"Mardaangi." Mujhe is lafz se nafrat hai.
Acha, mujhe aik baat samjhao.
Agar Quadrant tumharay kehnay kay muttabiq bohat taaqatwar hain,
tou kaun andaza kar sakta hai ke unkay kitnay aadmi ho aur kitni bandookhein hon?
Tum khud ko bohat kamtar samajh rahi ho.
Tum 10 logon se behtar ho.
-Aur agar wahan 10 se zaid log huwe? -Mera yaqeen karo.
Main jis doraan tumhari khud-aitemaadi ki daad deti hun
ye bhi kahungi ke tum apni baat karnay ki salaahiyat ka andaza ziada kar rahay hogay
bohat thoray farq se.
Tum unkay liye aik pasandeeda shakhs nahi hogay is baat ki mad-e-nazar
ke hum nay abhi baalon kay gel kay shehzaaday ka kya haal kiya hai.
Main nay kaha hai naa ke mujh par bharosa rakho.
Aur mujhe aisa karnay mein aur aasaani hogi
agar tum mujhe bata do ke tumharay liye itna zaruri kyun hai
is makhsoos giroh ka hissa ban'na.
Tum aur bhi tareeqon se apni saltanat khari kar saktay ho.
Saari baat sirf saltanat khari karnay ki nahi hai.
Baat izzat ki hai.
Haan, jo cheez tum abhi chaahtay ho.
Aur isko un say paanay ki khaatir tum khud ki beizzati karwaanay keliye taiyaar ho.
-Aisi baat nahi hai. -Kya waqai mein?
Kyunke lag tou aisa hi raha hai.
Wahan bar mein tum Jerry ki baat aisay kar rahay thay
-ke jaisay tum abhi bhi us se dartay ho. -Jesse.
Uska naam "Jesse" hai.
Aur haan woh daraata hai.
Woh kameena theek keh raha tha.
-Main aik haara huwa shakhs hun. -Lekin ab tou aisa nahi hai.
Aray.
Ab tou tum aik shehanshah ho.
Bhool jao uskay baaray mein.
Main usay nahi bhoola sakta hun.
Main Jesse se darta rehta tha...
aur itnay lambay arsay tak ke meray humrah sirf mera dar tha.
Tou uski wajah se main nay...
us darr ko aik naam diya.
Main nay "Dragon" naam diya.
Ye tou pyaari baat hai.
Main us Dragon kay sath itnay arsay se reh raha hun...
ke bas meray sath wohi raha hai.
Lekin ab Quadrant ka hissa ban kar, meray paas kuch aur bhi hoga.
Us tarah ki taaqat ko paa kar, main aik bekaar shakhs nahi rahunga.
Tumhein dekh kar woh shakhs yaad aata hai jis nay mujhe yahan bhijwaaya tha.
Is duniya mein bheja tha.
Us mein itni saari nafrat basi huwi thi...
-ke woh nafrat us par qaabiz thi. -Main us Dragon ko qaabu karta hun.
Woh mujh par qaabu nahi karta.
Hum yahan pohanch gaye hain.
Tum sath chalogi ya nahi?
Mujhe khushi hai ke tum nay sath chalnay ka faisla kiya.
Kisi nay tou khayal rakhna hai naa ke tum apnay aap ko marwa na do.
Is hi baat ki tou mujhe khushi hai.
Jis tarah tum nay Quadrant ka bataaya hai, unhein humaray aanay ki umeed hogi.
Shayad aisa ho.
Lekin aik kunbay kay beech cheezain chhupaai ja sakti hain.
Kya tumhein lagta hai ke unhein is baat ki umeed thi?
Chhup jao!
Hum par humla horaha hai!
Mujhe lagta hai uskay bataye gaye 11 aadmiyon se ziada log yahan hain.
Maamlaat ko thora naram karna tha.
C-4 zarur aik paighaam bhejta hai.
Kyun na tum dousra paighaam bhejo?
Ab maamlaat qaabu mein hain.
Mujhe is mulaaqaat mein aanay keliye bohat mushkilaat se guzarna para hai.
Aisi naubat jabke honi nahi chaahiye thi.
Tum nay meray betay ko maara hai.
Tumharay betay ki jaan C-4 nay li hai.
Kya tumhein zara bhi andaza hai ke main kaun hun?
Hum kaun hain?
Haan.
Is hi wajah se tou main milna chaahta tha.
Agar tum humein jaantay ho tou tumhein pata hoga
ke main apnay betay ka badla lenay keliye tumhara qatal nahi karunga.
Ye sun kar kuch tou sukun mila.
Main tumhein yahan se kisi dur jagah bhej dunga.
Aik aisay hospital mein jiska main maalik hun.
Woh har lehaz se aik shakhs ko zinda rakhna jaantay hain
jis doraan dousray aadmi us kay aaza ko kaat nikaaltay hain.
Haan, zarur.
Zarur tum aisa kar kay dekh saktay ho.
Tum koshish kar saktay ho.
Lekin agar tum nay aisa kiya...
tou tumhein arbon dollars ka nuqsaan hoga.
Saalaana tor par.
Isko pakro.
Lekin khayal rakhna ke ye maray na.
Thehro.
Isnay meray betay ka qatal kiya hai.
Sach kahun tou mujhe hairat hai ke tumhara bewaquf beta ab tak zinda bhi raha tha.
Tumhari zindagi tumhari guftugu par munhasar hai.
Kyunke aisa hi hai.
Jaisa main nay pehle bhi kaha tha...
aisi nobat nahi honi chaahiye thi.
Mr Cartier kay betay nay...
humari mulaaqat ko baghair khoon kharaabay kay munaqaad karwana tha.
Lekin baray Cartier sahab...
kay dimagh mein kuch aur raasta tha.
Kyunke tumhari auqat nahi hai ke is kamray mein humaray sath betho.
Tum aik sarak chhaap gunday ho.
Tum tou itnay qaabil bhi nahi ke humaray kisi amlay mein kaam kar sako.
Main is mulaaqaat mein is wajah se aaya hun...
kyunke meray paas aik kaarobaari peshkash hai.
Tum sab waaqif Star City kay haalat se waaqif hogay na?
Main usay bikharta dekh rahi hun.
-Main nay danga fasaad dekha hai. -Nahi, nahi.
Is fasaad par qaabu paaya huwa hai.
Jo tumhein aik naakaara nizaam lagta hai...
woh meray liye bator machine hai...
jo puri taaqat par chal rahi hai.
Police ka mehakma meray qaabu mein hai...
City Hall, wahan ki bandargaahein, wahan ki railgaariyon ka nizaam...
sab meray qaabu mein hai.
Aur ye sab tumhara ho sakta hai.
Sab ka sab.
Sirf aik cheez kay badlay mein.
Bas aik cheez.
Aik jagah chaahiye...
is maiz par.
Mujhe koyi khaali kursi nahi dikhti hai.
Agar jagah hoti bhi tou main kabhi aisay shakhs kay sath nahi bethunga
-jis nay meray hi khoon ka qatal kiya ho. -Usnay mujhe karnay par majboor kiya.
Usnay mujhe majboor kiya...
aur majboor karta raha...
aur sirf majboor kiya.
Mard aik had tak bardaasht karta hai.
Aur main tumhein abhi bardaasht kar raha hun.
Apnay aap ko dekho tou zara.
Aik sarak chhaap gunda...
jo khud ko jail jaanay se bhi nahi bacha saka.
Tum kuch bhi nahi ho.
Aik haaray huwe shakhs ho.
Idher dekho tou zara.
Is kursi par jagah khaali hai.
Hum kamiyaab is wajah se hain kyunke hum mushaawarat kartay hain,
nazb-o-zabt ikhtiyar kartay hain aur hasb-e-muraad kaam kartay hain.
Hum janwaron ki tarah chhotti baaton par aik dousray ko maartay nahi hain.
Hum muhazib rehtay hain. Ye sab jo tum nay kiya woh muhazib nahi hai.
Lekin tumhari peshkash hairan kun hai, Mr Diaz.
Hum aur sun'na pasand karengay.
Chalo shuru kartay hain.
Kya masla hai?
Tumhein jo chaahiye tha, woh mil gaya hai. Tum ab aik haaray huwe shakhs nahi ho.
Tum ab badmaashon kay sardaar maanay jaatay ho.
Lekin phir bhi tum aarzoo mand lagtay ho.
Kya tumhein lagta hai aik angoothi aur maiz par jagah milnay se
soorat-e-haal mein badlao aajayega?
Hum nay shayad ye muqaabla kiya tha kyunke tumhein laga tha is se badlao aayega.
Abhi tak kaam mukamal nahi huwa hai.
Abhi bhi aik aur cheez hai jis se mujhe nimatna hai.
Main tumhari kya madad kar sakta hun?
Oliver?
Dhamakay se koyi nahi bach saka hai
jiski badolat aaj shaam mein Glades mein waqeh aik block tabah hogaya.
Dhamakay ki shiddat ki wajah se
maahireen ka kehna hai ke tafteesh se hi Green Arrow ki qismat ka pata chalega.
Baraye meharbaani, chalo.
Aray, tum.
-Uff meray Khudaaya. -Kya tum theek ho?
Uff meray Khudaaya.
Main nay khabron mein dhamaka dekha tha aur tum uskay beech-o-beech mein thay.
Haan lekin main nay kheenchao wala teer chalaaya tha.
Main wahan se peechay hatt kar nikal gaya tha. Main theek hun.
-Lekin main theek nahi hun. -Acha.
Yahan beth kar tumhari fikar karna...
Bunker mein beth kar tumhari fikar karnay se bohat mukhtalif hai.
Haan, kyunke jab tum bunker mein hoti ho tou tumhein lagta hai kuch farq la sakogi.
Haan.
Main farq le kar aasakti hun.
Main... Main...
backup bhijwa sakti hun. Main...
Mujhe nahi pata, main kuch kar sakti hun Lekin yahan hotay huwe nahi kar sakti.
-Main yahan hotay huwe bebas hoti hun. -Tum kaheen bhi bebas nahi hosakti.
Kabhi bhi nahi.
Aur naa hi main bebas hun.
Samajh aai?
Main nay wahan maujood shakhs se aik waada kiya tha.
Main humesha waapis aaunga.
William nay aik zabardast baat kahi thi ke tumhara waapis aana
humesha se tumhara faisla nahi rahega.
Haan, William zabardast baatein karta hai.
Lekin...
main nay bahar haal ye waada kar liya tha.
Main tumse bhi yehi waada karta hun.
Yaheen par, is hi waqt.
Felicity...
main humesha waapis aaunga.
Chalo aagay barho.
Main aik ghantay se intezar kar rahi thi.
Chalo seerhiyon par charho.
Mujhe pata hai tumhein intezar karnay se nafrat hai.
Ye kaun hai?
Wohi aakhri cheez jis se mujhe nimatna hai.
Meri aulaadein hain.
Meharbaani karo, unhein meri zarurat hai.
Mujhe kuch mat karna. Tumhein jo chaahiye, main de dunga.
Tum khush qismat hogay agar tumharay paas maal-o-dolat hogi
kisi achay din par.
Tum mujhe kaisay jaantay ho?
Kya?
Main tumhein kaisay jaanta hun?
Main tumhein jaanta aaraha hun...
zindagi bhar se.
Kya?
Laurel...
is se milo, ye hai Jesse Frederico.
Jesse...
tum Laurel se milo.
Shayad logon ko batana zaruri nahi tha
ke Laurel badmaashon kay sardaar kay sath kaam kar rahi hai.
"Badmaason ka sardaar."
Badmaashon ka sardaar.
Sun kar bohat acha lag raha hai.
Kya tumhein waqai yaad nahi ke main kaun hun?
Rotu bachay.
Diaz?
Ye bohat dukh ki baat hai.
Mujhe laga tha ke mera asar is se bara hoga.
Apnay ghutnoun par beth jao.
Aray, tum kya kar rahay ho?
Apna badla pura kar raha hun.
Mujhe lagta hai ke ye badla lenay se thora ziada hi hai.
Suno...
Kya tumhein ye tasweer dikh rahi hai?
Ye tasweer main nay jalti aag se nikaali tha.
Main nay...
apna hath...
uskay andar diye rakha tha.
Mera hath jal gaya tha.
Meri khaal kachi aur us mein daraarein par gai thi!
Hafton tak keliye!
Aray, Jesse.
Suno.
Kya tumhein abhi bhi aag pasand hai?
Ricardo.
Main nay khud se aik waada kiya tha...
ke jab durust waqt aayega...
main apna badla pura karunga...
aur jab main aik haara huwa shakhs nahi hunga.